  Туспуктэм: Алексей Арзамасцев 24-25 инвожое Ижкарын егитъёслэсь нуналзэс пусъёзы. Шулдыръяськонъёс пӧртэм площадкаосын ортчозы. Со сярысь кар администрацилэн пресс-службаез ивортӥз. Праздниклэн валтӥсен площадкаез Киров нимо парк луоз. Отын куноосты 17 часын возьмало. Соос понна пӧртэм темаен зонаос ужалозы. Ужрад концертэн йылпумъяськоз, Алексей Воробьёв Удмуртиысь егитъёсты ӟечкылалоз, кырӟанъёсыныз мылкыд сётоз. Ужрадъёс карысь спорт площадкаосын, Усьтэм садын но космонавтъёслэн парказы радъяськозы. 24-тӥ инвожо: Пляж спорт видъёслэн стадионзы: 9:00-17:00 – пляж волейболъя турнир; «Торпедо» стадион: 10:00-13:00 – мини-футболъя турнир; Киров нимо паркысь фан-зона: 16:00-18:30 – Граффити фестиваль; 17:00-20:00 – интерактивной площадкаос; 17:00-20:30 – урам баскетбол; 17:45-18:45 – «Битва креаторов» вожвылъяськон; 18:45-20:00 – эктонъя фестиваль; 21:00-22:00 – Алексей Воробьёвлэн концертэз; Усьтэм сад (Кар администрация сьӧрын): 12:00-22:00: егитъёслэн устолыксыя «Проявление 2023» фестиваль; «Арт-резиденциысь» кураторъёслэн мастер-классъёссы; Булат Исхаков кивалтэм улсын лекциос; «Догма» огазеяськонэн но Ижкарысь театръёсын туала авторъёслэсь пьесаоссэ лыдӟон; Дарали Лелилэн Удмурт дэремъя музеезлэн адӟытонэз; «Фотосушка». 25-тӥ инвожо: Космонавтъёслэг парксы: 16:00-19:00 – «Мечтай! Твори! Действуй!» ужрад. Тодэ вайытом, Вотка ёросын 20 сюрс пала адями Гербер шулдыръяськонэ пыриськиз.  Ватсалом, Удмуртиын калык дӥсьлэсь нуналзэ юнматозы. Тегъёс: егитъёс праздникъёс Мерлык Ижкар Удмуртия  